OSNOVNA ŠKOLA DOMAŠINEC

M. KOVAČA 1, DOMAŠINEC

40318 DEKANOVEC

OIB: 64297918539

MB: 03108953

RKDP: 13713

 Domašinec, 26.01.2018. godine

**BILJEŠKE UZ FINANCIJSKE IZVJEŠTAJE 31.12.2017. GODINE**

Ove bilješke podnose se uz financijske izvještaje: Izvještaj o prihodima i rashodima, primicima i izdacima (PR-RAS); Bilanca (BIL); Izvještaj o promjenama u vrijednosti i obujmu imovine i obveza (P-VRIO), Izvještaj o obvezama (Obveze) te Izvještaj o rashodima prema funkcijskoj klasifikaciji (RAS-funkcijski). Set izvještaja predaje se u elektronskom obliku FINA-i, Međimurskoj županiji, MZO-u te Državnom uredu za reviziju. Za potrebe MZO-a te Državnog ureda za reviziju dostavljaju se i obvezne Bilješke uz financijske izvještaje.

Bilješke sadržavaju objašnjenja uz neke, značajnije pozicije na obrascima, radi lakšeg tumačenja vrijednosti koje su u izvještajima navedene.

**Bilješka br. 1 – Izvještaj o prihodima i rashodima, primicima i izdacima**

Svi prihodi knjiženi su datumom primitka, tj. u 2017. godini, a rashodi datumom obračuna rashoda – do 31.12.2017. godine osim u slučaju kontinuiranih rashoda, za koje su ovdje predviđeni isključivo rashodi za plaće i naknade za 12. mjesec 2017. godine za zaposlenike koji te plaće i naknade primaju od Ministarstva znanosti i obrazovanja (budući da bi se tu radilo o 13. rashodima u tekućoj fiskalnoj godini, a za koje nisu primljena sredstva, ti se rashodi razgraničavaju na kontinuirane rashode i, kao i protekle godine, knjiže na rashode u siječnju iduće godine). Ukupan tekući manjak prihoda poslovanja iznosi 8.232 kn (poz. 406), a taj se manjak prebija s viškom iz prethodnog razdoblja u iznosu 29.022 kn(poz. 407) te sada ukupni višak s uključenim prenesenim viškom i prebijenim manjkom ove godine iznosi 20.790 kn. U strukturi tekućeg manjka od 8.232 kn razlikuju se manjkovi od ostalih (HZZ – 19.947 kn, od projekata FEAD 24.616 kn Sheme voća i povrća 4.311 kn) i od namjenskih prihoda (1.782 kn), a te tekuće manjkove ublažuju tekući viškovi za naplaćene prihode za plaće osobnog asistenta iz EU-projekta u iznosu 3.525 kn i prihodi MŽ za materijalne rashode i energente u iznosima 7.678 kn i 31.221 kn pa to sve zajedno iznosi prebijeni tekući manjak po svim izvorima financiranja u iznosu 8.232 kn. No, kako postoje preneseni viškovi od 29.022 kn, tako se, gledano po stavkama izvora financiranja, iskazuje slijedeće: ukupni preneseni višak po materijalnim rashodima i energentima u iznosu 28.004 kn (od čega za materijalne rashode je višak 18.275 kn, a za energente višak iznosi 9.729 kn) , zatim preneseni manjak po EU-projektu za plaće os. asistenta u iznosu 1.793 kn, što je zapravo iznos polovine bruto-plaće za 12/2017., dok je ukupni preneseni višak na vlastitim i namjenskim prihodima 23.505 kn , zatim manjak po projektu FEAD iznosi 24.615 kn, a manjak po Shemi voća i povrća iznosi 4.311 kn što sve zajedno preračunato daje iznos od 20.790 kn ukupnih prenesenih viškova (AOP 635). Obračunati nenaplaćeni prihodi u iznosu 35.829 kn (poz. 409) sastoje se od nenaplaćenih prihoda za školsku prehranu učenika u iznosu 5.110,00 kn, dok se 1.793 kn odnosi na nenaplaćena potraživanja iz ostalih prihoda Proračuna MŽ vezano uz plaću za osobnog asistenta za 12/2017. i 24.615 kn za nenaplaćene prihode po projektu „Školski obroci svima!“ (FEAD!) i to za period 09-2017. – 12/2017. godine) i 4.311 kn za projekt Školske sheme voća i povrća za period 09-2017.-12-2017.

Od ostalih pozicija koje su iskazane u ovom obrascu ističem samo one koji imaju velika odstupanja. Tako na poz. 072 postoji značajnije smanjenje od tekućih pomoći iz temeljem prijenosa EU sredstava zbog toga što je u prethodnom razdoblju (u dijelu razdoblja) bilo više osobnih asistenata u nastavi financiranih iz ovog izvora nego ove godine pa su i sredstva bila veća. Pozicije koje se odnose na prijenose EU-sredstava detaljno su pojašnjene u Uputi Ministarstva financija pa je primijenjena Uputa na knjiženje ovih konta u 2017. godini izazvala razliku od 2016. godine kad takve upute nije bilo. No u Uputi nije naveden projekt FEAD!, ali se pretpostavlja da će se financirati iz istih izvora i po istim odnosima financiranja kao prethodne godine, no, kako nije bilo prihoda po toj osnovi, isto knjiženje nije ni moglo biti provedeno, tek je iskazano potraživanje uz zadršku da li je predviđen pravilan konto potraživanja zbog nenavođenja istog u Uputi. Na poziciji 127 pale su u odnosu na prethodnu godinu i tekuće i kapitalne donacije, jer je većina sredstava namijenjena za nabavu opreme za uvođenje e-dnevnika dovršena u prethodnom razdoblju. Ove godine bilo je ukupno 27.366 kn takovih donacija, od čega većina kapitalnih, dakle za nabavu opreme. Time je financirana nabava pametnih ploča, običnih školskih ploča, blagovaonskih stolica, računala i druge računalne opreme, štednjaka za školsku kuhinju, itd. Pozicija 132 koja se odnosi na prihode iz nadležnog proračuna za financiranje rashoda poslovanja je znatnije porasla u odnosu na prethodnu godinu jer su na toj poziciji osim redovnih prihoda za materijalne rashode, energente i tekuće održavanje knjižene i veće stavke koje se odnose na investicijsko održavanje (PVC stolarija na matičnoj zgradi i u PŠ Turčišću, dokumentacija za dogradnju u PŠ Dekanovec te ured u matičnoj školi Domašinec, a sve to u visini 171.865 kn dodatnih ulaganja.

Što se tiče svih rashoda za zaposlene (poz. 148-159), iznosi su na svakoj stavki uvećani, najviše zbog dizanja osnovice plaće u 3 navrata tijekom 2017. godine te zbog isplate drugih materijalnih prava zaposlenih u punom obimu koja su prethodne godine u jednom dijelu izostala što je predmet sudskih sporova koje su zaposlenici podigli u pilot-tužbama.

Što se tiče materijalnih rashoda (pozicije 160-184) imamo neka povećanja i neka smanjenja, ali sve u granicama prihvatljivog. Porasli su rashodi za službena putovanja, za materijal za tekuće i investicijsko održavanje, za službenu radnu obuću i odjeću, razne intelektualne usluge, a smanjeni troškovi energije, telefoniranja i zdravstvenih usluga.

Pozicija 259 odražava povećanje danih donacija i to fizičkim osobama u teškoćama temeljem internih odluka OŠ Domašinec.

Pozicija koje se odnose na rashode za nabavu dugotrajne imovine su veće (poz. 341) jer su nabavljena sredstva iz prethodnih razdoblja prenesena kao višak utrošena većinski u ovoj godini uvećano za namjenske kapitalne donacije koje su utrošene za nabavu opreme za razrede, prvenstveno običnih i interaktivnih školskih ploča . Također i ove, kao i prethodne dvije godine probleme zadaje nabava imovine sitne vrijednosti ali koja se zbog dužeg razdoblja korištenja od godine dana tretira kao dugotrajna imovina a ne više kao sitni inventar, pa su se razno razne stavke našle na ovim pozicijama koji bi prema prethodno važećim propisima završile na poziciji sitnog inventara, a ovako su zakonskom prisilim završile na poziciji dugotrajne imovine vrlo male vrijednosti.

**Bilješka br. 2 – Bilanca**

Poz. 1-64 odnose se vrijednosti stavaka imovine i ispravka vrijednosti imovine. Budući da su vrijednosti u potpunosti usklađene s analitikom osnovnih sredstava, pozicije su točne i prikazuju povećanja gdje je bilo novih nabavki, tj. kod povećanja vrijednosti zgrada – poslovnih objekata, zatim kod uredske opreme i namještaja (prvenstveno školskih ploča i računalne opreme), a ostale pozicije su iste ili manje za provedene rashode i isknjiženja vrijednosti opreme tijekom 2017. godine. I ove godine je prema uputi stručnjaka iz RRIF-a provedena inventura s utvrđenim prijedlogom za rashod, a taj rashod nije knjižen per 31.12.2017.godine, nego će se knjižiti tijekom veljače ili ožujka 2018. godine kad ravnateljica OŠ Domašinec donese odluku o rashodu, a potom i isknjiženje imovine koja je potpuno neupotrebljiva i koja se odvozi na otpad, pa će se to odraziti na bilancu imovine u idućem godišnjem izvješću kao što se identično postupanje odrazilo na bilancu imovine u ovom razdoblju. Budući da je nabava nove opreme premašila vrijednost rashodovane i isknjižene imovine, to imamo ukupno povećanje na većini pozicija.

Poz. 64 – smanjenje novčanih sredstava na žiro-računu i u blagajni odraz je trenutnih novčanih tokova na određeni dan, a ne ukupnog tijeka novca u 2017. godini, no velika većina novčanih sredstava je namijenjena za plaćanje obveza koje dospijevaju u 2018. godini, bilo da se radi o obvezama za materijalne rashode, bilo za plaću zaposlenog osobnog asistenta i druge svrhe.

Poz. 80 – ostala potraživanja – odnosi se na potraživanja od HZZO-a za bolovanje dulje od 42 dana za posljednja dva mjeseca 2017. godine.

Poz. 143 –odnosi na nenaplaćena potraživanja za tekuće pomoći iz DP-a temeljem prijenosa EU sredstava od Međimurske županije za plaću za osobnu asistenticu za prosinac 2017. godine te za sredstva vezana uz nenaplaćena potraživanja po EU-projektu „Školski obroci svima!“ i projektu Sheme voća i povrća za period 09/217.-12/2017. godine.

Poz. 152 - odnosi se na nenaplaćena potraživanja za školsku prehranu učenika.

Poz. 161 – odnosi se isključivo na kontinuirane rashode za plaće i naknade za 12. mjesec 2017. godine za zaposlenike koji te plaće i naknade primaju od Ministarstva znanosti i obrazovanja.

Poz. 240 – odnosi se na obračunate i nenaplaćene prihode u iznosu 35.829 kn (vidi poz. 140 i poz. 152 prethodno objašnjenu u ovoj bilješki).

Poz. 245 i 246 – izvanbilančni zapisi u aktivi i pasivi u iznosu 19.921, kn – odnosi se na vrijednost opreme u najmu – 3 fotokopirna aparata prema procjeni dobavljača opreme, u iznosu 10.000 kn, zatim na vrijednost opreme na posudbi – 1 printer/skener/kopirka vrijednost 3.750,00 kn te vrijednost potencijalne obveze po sudskom sporu u predmetu Dobošić protiv OŠ Domašinec u ukupnoj vrijednosti spora 6.171 kn (za neisplatu povećane osnovice plaće za 2016. godinu).

**Bilješka br. 3 – Izvještaj o obvezama**

Nema značajnijih nepoznatih elemenata koje bi trebalo pojašnjavati.

**Bilješka br. 4 – Izvještaj o promjenama u vrijednosti i obujmu imovine i obveza**

U 2017. godini osnivač, tj. Međimurska županija prenijela je na OŠ Domašinec vrijednost školskih udžbenika per 01.01.2017. godine u iznosu 26.325 kn što je knjiženo u imovinu OŠ Domašinec , a ujedno se prikazuje preko korektivnih konta 91512 kao povećanje obujma vrijednosti. Istovremeno kao promjena obujma i to kao povećanje vrijednosti na kontu 91511 zaknjiženo je i iznos ulaganja u izmjenu PVC stolarije provedeno u poslovnim knjigama u 2017. godine u iznosu 196.152 kn (stvarni radovi su obavljeni u 2016. godini, ali je ovjerena situacija po provedenom nadzoru bila u 2017. godini.)

**Bilješka br. 5 – Izvještaj o rashodima prema funkcijskoj klasifikaciji**

Napominjemo da je ovo treća godina predaje seta financijskih izvještaja kako se popunjava ovaj obrazac, a prema Uputi Ministarstva financija te stručnih službi RIF-a za osnovne škole popunjava se isključivo podatak na poziciji 0912 – Osnovno obrazovanje te podatak na poziciji 096 – Druge usluge u obrazovanju. Ovaj drugi podatak odnosi se na vrijednosti rashoda za školsku prehranu, a prvi obuhvaća ukupne rashode OŠ Domašinec umanjene za ovaj drugi podatak.

Voditelj računovodstva: M.P. Ravnateljica.

Miljenka Kolarić, dipl.oecc. Martina Kivač, mag.theol.